Document ID: 32003D0485

Komisijas Lēmums
(2003. gada 27. jūnijs),
ar ko groza Komisijas Lēmumu 2000/159/EK par trešo valstu atliekvielu plānu pagaidu apstiprināšanu saskaņā ar Padomes Direktīvu 96/23/EK
(izziņots ar dokumenta numuru C(2003) 1973)
(Dokuments attiecas uz EEZ)
(2003/485/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 29. aprīļa Direktīvu 96/23/EK, ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK [1], un jo īpaši tās 29. pantu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas un kazas, kā arī cūkas, svaigu gaļu vai gaļas produktus no trešām valstīm [2], kurā jaunākie grozījumi izdarīti ar Regulu (EK) Nr. 1452/2001 [3], un jo īpaši tās 3. pantu,
tā kā:
(1) Komisijas 2000. gada 8. februāra Lēmumā 2000/159/EK par trešo valstu atliekvielu plānu pagaidu apstiprināšanu saskaņā ar Padomes Direktīvu 96/23/EK [4], kurā jaunākie grozījumi izdarīti ar Lēmumu 2003/16/EK [5], ir uzskaitītas trešās valstis, kas ir iesniegušas plānu, norādot šo trešo valstu piedāvātās garantijas attiecībā uz Direktīvas 96/23/EK I pielikumā minēto atliekvielu grupu un vielu pārraudzību.
(2) Konkrētas trešās valstis ir iesniegušas Komisijai atliekvielu uzraudzības plānus produktiem un sugām, kas sākotnēji nav norādītas Lēmuma 2000/159/EK pielikumā. Šo uzraudzības plānu novērtēšana un Komisijas pieprasītā papildu informācija nodrošināja pietiekamas garantijas par atliekvielu uzraudzību šajās trešajās valstīs norādītajiem produktiem vai sugām. Šos produktus un sugas jāpievieno Lēmuma 2000/159/EK pielikumam attiecībā uz šīm valstīm.
(3) Konkrētas trešās valstis nav iesniegušas atliekvielu uzraudzības plānus vai ir iesniegušas Komisijai nepietiekamas garantijas atliekvielu uzraudzības jomā par produktiem un sugām, kas sākotnēji norādītas Lēmuma 2000/159/EK pielikumā. Šos produktus un sugas jāsvītro Lēmuma 2000/159/EK pielikumā attiecībā uz šīm valstīm.
(4) Tādēļ attiecīgi jāgroza Lēmums 2000/159/EK.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠĀDU LĒMUMU.
1. pants
Lēmuma 2000/159/EK pielikumu groza tā, kā norādīts šī lēmuma pielikumā.
2. pants
Šis lēmums ir adresēts dalībvalstīm.
Briselē, 2003. gada 27. jūnijā

Labels: 17
5
0
6
15